માંગરોળમાં આઠ ઇંચ, જામકલ્યાણપુરમાં અગિયાર ઇંચ કે તાલાલામાં સામટો તેર ઇંચ વરસાદ એવું એવું અગાઉ વાંચવા- સાંભળવા મળતું, જે કદાચ આ ચોમાસે પણ બની શકે છે પરંતુ, હાલ એવા એવા ‘રેઇન ફ્રેન્ડલી’ નગરોની બદલે અમરેલીના વડેરામાં કે ભંડારીયામાં અથવા ગોંડલના દેરડી કે મેતા ખંભાળિયામાં ચિક્કાર વરસાદ થયાની જ વાતો ચર્ચામાં છે ત્યારે ગોંડલથી અમરેલી વચ્ચેના પટ્ટા પર ખાસ મેઘ મહેરનું કારણ શું, એ પ્રશ્ન સાહજિક થાય.